Συντεταγμένες: 40°53′25.97″N 29°22′42.19″E﻿ / ﻿40.8905472°N 29.3783861°E﻿ / 40.8905472; 29.3783861

Το **Πανεπιστήμιο Σαμπαντζί** (αγγλικά: *Sabancı University*, τουρκικά: *Sabancı Üniversitesi*) είναι ιδιωτικό πανεπιστήμιο με περισσότερους από 4.000 φοιτητές και 388 μέλη ΔΕΠ (2015), ιδρυθέν στην Κωνσταντινούπολη της Τουρκίας, το 1996, από την τουρκική οικογένεια βιομηχάνων των Σαμπαντζί. Ωστόσο, επισήμως, το πανεπιστήμιο ξεκίνησε τη λειτουργία του παρά μόνο το 1999. Το συγκεκριμένο πανεπιστήμιο αποτελεί ένα εκ των, συνολικά, 193 πανεπιστημίων στην Τουρκία, εκ των οποίων, περίπου, τα μισά χρηματοδοτούνται από ιδιώτες. Βάσει σχετικής νομοθεσίας, η ίδρυση ιδιωτικών πανεπιστημίων στην Τουρκία επιτρέπεται από το 1964. Γλώσσα διδασκαλίας είναι τα αγγλικά.

Το 2015, κατέλαβε την 182η θέση των World University Rankings του Times Higher Education. Παράλληλα, επίσης το 2015, η βρετανική επιστημονική εβδομαδιαία επιθεώρηση συμπεριέλαβε τρία τουρκικά πανεπιστήμια τα οποία είχαν ιδρυθεί κατά τη διάρκεια των τελευταίων 50 ετών εντός καταλόγου με τα 100 κορυφαία πανεπιστήμια. Μεταξύ των τουρκικών πανεπιστημίων, το Πανεπιστήμιο Σαμπαντζί κατέλαβε τη 13η θέση, το Πανεπιστήμιο Μπιλκέντ κατέλαβε την 28η θέση και το Πανεπιστήμιο Κοτς κατέλαβε την 51η θέση.

Πρύτανης του πανεπιστημίου είναι ο Τούρκος φυσικός και χημικός Νιχάτ Μπερκέρ.

Άποψη των φοιτητικών κοιτώνων.
Άποψη του φοιτητικού χώρου εστίασης.
Το πανεπιστήμιο είναι διαιρεμένο σε δύο σχολές, πιο συγκεκριμένα τη Σχολή Μηχανικών και Φυσικών Επιστημών (αγγλικά: *Engineering and Natural Sciences* ή *FENS*) και τη Σχολή Τεχνών και Κοινωνικών Επιστημών (αγγλικά: *Arts and Social Sciences* ή *FASS*), καθώς και τη Σχολή Διοικήσεως Σαμπαντζί (αγγλικά: *Sabancı School of Management*). Παράλληλα, το 2011 ιδρύθηκε το Κέντρο Έρευνας και Εφαρμογών Νανοτεχνολογίας του Πανεπιστημίου Σαμπαντζί (αγγλικά: *Sabancı University Nanotechnology Research and Application Center* ή *SUNUM*). Εντός των πανεπιστημιακών εγκαταστάσεων, βρίσκεται το Κέντρο Πληροφόρησης (αγγλικά: *Information Center*), είδος διευρυμένης πανεπιστημιακής βιβλιοθήκης, του οποίου η αρχιτεκτονική είναι εμπνευσμένη από εκείνη της οθωμανικής περιόδου, ενώ εντός των χώρων του φιλοξενούνται περισσότερα από, συνολικά, 300.000 έντυπα.

Παραπομπές
----------

1. ↑  (Αγγλικά) «About». *Sabancı Üniversitesi*. Ανακτήθηκε στις 28 Απριλίου 2019.
2. ↑  (Αγγλικά) Akkurt, Mine (2015). «Innovations in User Services at Sabancı University Information Center». Στο: Mossop, Stephen. *Customer Service in Academic Libraries. Tales from the Front Line*. Elsevier. σελ. 83.
3. ↑  (Αγγλικά) «World University Rankings 2014-15». *The Times Higher Education*. Ανακτήθηκε στις 28 Απριλίου 2019.
4. ↑  (Γερμανικά) «Drei Universitäten aus der Türkei zu den besten 100 gewählt». *Türkische Rundfunk- und Fernsehanstalt*. 30 Απριλίου 2015. Αρχειοθετήθηκε από το πρωτότυπο στις 23 Νοεμβρίου 2015. Ανακτήθηκε στις 28 Απριλίου 2019.

Εξωτερικοί Σύνδεσμοι
--------------------

* (Τουρκικά) (Αγγλικά) Επίσημος ιστότοπος

|  |  |
| --- | --- |
| 

|  |
| --- |
| * Πύλη:Τουρκία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 155243373
* LCCN: nr2004026709
* ISNI: 0000 0004 0637 1566
* SUDOC: 151272654
* NKC: ko2007402398

 |

 |